text: Alvorlig ulykke spærrede motorvej – chauffør mistede livet
  25 april 2019 kl. 06.24
  Sønderjyske Motorvej har været spærret i nordgående retning ved Rødekro. Tidligere var motorvejen helt spærret.
  En svinetransport med 650 smågrise kørte torsdag morgen ind i en forankørende lastbil, og ved påkørslen afgik svinetransportens chauffør, en midaldrende dansk mand, ved døden.
  Det oplyser Syd- og Sønderjyllands Politi torsdag til TV SYD.
  Trafik: En chauffør i Uheldet er afgået ved døden. Det har endnu ikke været muligt at underrette de pårørende #politidk pic.twitter.com/RGPoJPM2iX
  Læs mere og se billeder hos Local Eyes.
  Nikolaj Hølmkjær, vagtchef, Syd- og Sønderjyllands Politi: "Vi oplever ikke meget forståelse. Det virker malplaceret, når vi netop arbejder på at undgå flere dødsulykker."
  Motorvej er åben igen
  Motorvejen var først helt åben igen omkring klokken 13.15. Politi og redning arbejdede indtil da på stedet, og derfor var hovedvejen over motorvejen også spærret. Det fik en del trafikanter til at brokke sig.
  - Vi oplever ikke meget forståelse. Det virker malplaceret, når vi netop arbejder på at undgå flere dødsulykker, når bilerne kører ind i hinanden, siger vagtchef hos Syd- og Sønderjyllands Politi, Nikolaj Hølmkjær, til TV SYD. 
  Ulykken skete på Sønderjyske Motorvej kort efter klokken syv torsdag morgen. Motorvejen var først spærret i nordgående retning, men blev den sidenhen spærret totalt ved afkørsel 70 Aabenraa N.
  - Vi skal omlæsse alle grisene. Ved omlæsningen kan vi risikere, at der løber en gris ud. Derfor er hele motorvejen spærret, forklarer vagtchefen.
  Den afdøde chaufførs pårørende er underrettet.
  